Jeg har bestilt et lille fint ur fra det store Kina. Jeg modtager da først et brev fra Post DK, om at de har tilbageholdt min vare, da det skal importbehandles. I Det fine brev, er der på intet tidspunkt nævnt, at denne behandling koster noget, og at det omhandler betaling af moms. Moms er slet ikke nævnt i brevet. 

Jeg kender godt vores import og eksport regler for EU og er klar over, at der selvfølgelig skal betales moms. 

De kræver en form for ordrebekræftelse, hvor prisen fremgår. 

De modtager den samme dag. Dagen efter får jeg så et brev, med en regning. 

Min vare har en totalværdi af 371 kr. og der skal betales 92 kr. i moms. 

Men for at de vil udlevere min pakke, skal jeg også betale et "ekspeditionsgebyr" på 160 kr. 160?!!!!!

Jeg spørger hvorfor det ikke fremgik af første brev, eller på anden måde, hvorefter hun forklare det står på jeres hjemmeside?!!

Er det så forventet at jeg som forbruger af Postdanmark, sætter mig ned, og gennemlæser hele jeres hjemmeside fra A-Z inden jeg ringer jer op? En kundeservicemedarbejder må forventeligt kunne forklare mig hvor informationen kan findes, og forklare mig det i telefonen? Kunne jeg finde det på jeres hjemmeside, havde jeg nok ikke ringet i første omgang! 

Da jeg beder jeres medarbejder Sussi forklare mig, præcis hvilke omkostninger gebyret dækker over, forklare hun at det kan læses på Postdanmark.dk  og "i altså har haft det siden 2010"?? 

Om i så havde haft det fra 20 år f.kr så havde jeg ikke kendt til det, da dette er første gang jeg bliver opkrævet dette "ekspeditionsgebyr". 

Jeg går da ind på jeres hjemmeside, efter jeres medarbejder har sat mig på hold i 4 minutter, for selv at finde ud af hvor det kan findes på jeres hjemmeside, for at finde ud af hvad det dækker over. 

Hun beder mig søge på "gebyr" og trykke ind på en side. 

Her fremgår jeres forklaring på hvad gebyret dækker over som følgende: 

"Til dækning af omkostningerne ved dette arbejde opkræver Post Danmark pr. 1. januar 2010 et grundgebyr inkl. første varelinje på 160 kr. inkl. moms og 36 kr. inkl. moms pr. efterfølgende varelinje.

Post Danmark sender en samlet faktura med opkrævning af importgebyrerne på alle de forsendelser, du har modtaget i den foregående måned. På fakturaen vil du kunne se referencenumrene på de varer, som det drejer sig om."

????? Det er jo på ingen måde en forklaring på, hvad gebyret dækker over. For 160 kr. må det antages at der er en medarbejder lønnet til omkring 106 kr i timen, der ca. har arbejdet 1,5 timer, for at sende mig det her brev, og behandle min betaling. 

Jeg tvivler stærkt på, at det tager nogen medarbejder 1,5 timer at sende et standardbrev til en kunde, samt registrerer betaling af moms. 

Derfor vil jeg gerne bede om en mere præcis oversigt over, hvorfor nettop 160 kr. er blevet opkrævet for behandling af nettop min sag? 

Det fremgår ellers ret klart fra vores Moderniseringstyrelse under stk. 2.3.1.1 at: 2.3.1.1 Taksten for afgifter og gebyrer af skattemæssig karakter
Hvor afgifter og gebyrer er fastsat således, at indtægten overstiger de omkostninger, der er forbundet med det pågældende afgifts- eller gebyrbelagte område, skal afgiften eller gebyret fastsættes i loven. 

Jeg synes det er forkasteligt, at en så stor organistion kan fungere som monopol, og på den måde tvinge folk til at betale "bøder" for at købe noget uden for EU. 

Jeg har som forbruger intet valg, for som jeres medarbejder sagde, returnere i pakken, hvis ikke det bliver betalt. Altså får jeg ikke min vare, som jeg ellers har betalt for. 

Det er under alt kritik, og jeg vil fremover gøre ALT hvad jeg kan, for at tale negativt om Postdanmark og jeres mafia metoder til at indkræve gebyr for noget man ikke har bedt jer gære samt benytte andre former for logistik firmaer. 

Med en dårlig oplevelse rigere:
Nicolai